

REPUBLIKA HRVATSKA

OPĆINSKI SUD U OSIJEKU

Ured predsjednika

Komisija za provedbu Javnog natječaja

za prijam u državnu službu

Broj: 7-Su-182/2021-41

Osijek, 14. travnja 2021.

OBAVIJEST I UPUTA KANDIDATIMA

uz Oglas Općinskog suda u Osijeku broj: 7-Su-182/2021-4 od 24. ožujka 2021. godine

za radno mjesto čistač/ica

– 1 (slovima: jedan) izvršitelj na neodređeno vrijeme,

sukladno članku 2. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj: 78/2017. i 89/2019.)

OPIS POSLOVA

Održava čistoću poslovnih prostorija i okoliša i druge poslove po nalogu voditelja odjeljka za pomoćne i tehničke poslove i predsjednika suda.

PODACI O PLAĆI

Plaću namještenika čini umnožak koeficijenta složenosti poslova radnog mjesta 0,601 (utvrđen temeljem članka 4., podstavak c, radno mjesto IV. vrste, točka 1. Uredbe o nazivima radnih mjesta i koeficijenta složenosti poslova u državnoj službi – "Narodne novine" broj: 37/2001., 38/2001. – ispravak, 71/2001., 89/2001., 112/2001., 7/2002. – ispravak, 17/2003., 197/2003., 21/2004., 25/2004. – ispravak, 66/2005., 131/2005., 11/2007., 47/2007., 109/2007., 58/2008., 32/2009., 140/2009., 21/2010., 38/2010., 77/2010., 113/2010., 22/2011., 142/2011., 31/2012., 49/2012., 60/2012., 78/2012., 82/2012., 100/2012., 124/2012., 140/2012., 16/2013., 25/2013., 52/2013., 96/2013., 126/2013., 2/2014., 94/2014., 140/2014, 151/2014., 76/2015., 100/2015., 78/2017., 71/2018. i 73/2019.) i osnovice za izračun plaće = 6.044,51 kn, uvećan za 0,5% za svaku navršenu godinu radnog staža.

SADRŽAJ I NAČIN RAZGOVORA (INTERVJUA)

Prilikom dolaska na razgovor(intervju) od kandidata će biti zatraženo predočavanje odgovarajuće identifikacijske isprave radi utvrđivanja identiteta. Razgovoru (intervju) ne mogu pristupiti kandidati koji ne mogu dokazati identitet, osobe koje ne ispunjavanju formalne uvjete natječaja, te osobe za koje se utvrdi da nisu podnijele prijavu na oglas za radno mjesto za koje se obavlja razgovor (intervju).

Po utvrđivanju identiteta i svojstva kandidata započet će se s razgovorom (intervjuom).

Razgovor (intervju) se sastoji od utvrđivanja sposobnosti i vještina, interesa i motivacije za rad u državnoj službi, te rezultata ostvarenih u dosadašnjem radu.

Prilikom razgovora (intervjua) kandidatima se dodjeljuje od nula do deset (0-10) bodova. Smatra se da je kandidat zadovoljio ako je ostvario minimalno pet (5) bodova.

Komisija utvrđuje rang-listu kandidata na temelju ostvarenih bodova i sastavlja izvješće o provedenom postupku, te ga dostavlja predsjednici suda radi izbora kandidata.

Općinski sud u Osijeku